U-I-246/04
Natisni
Opravilna št.:
U-I-246/04
Datum odločitve:
15. 9. 2005
ECLI:
ECLI:SI:USRS:2005:U.I.246.04
Akt:
Zakon o žrtvah vojnega nasilja (Uradni list RS, št. 63/95, 8/96, 44/96, 70/97, 43/99, 28/2000, 64/01, 110/02, 3/03 –  popr. in 18/03 – ur.p.b.) (ZZVN)
Izrek:
Pobuda za začetek postopka za oceno ustavnosti Zakona o žrtvah vojnega nasilja (Uradni list RS, št. 63/95, 8/96, 44/96, 70/97, 43/99, 28/2000, 64/01, 110/02, 3/03 –  popr. in 18/03 – ur.p.b.) se zavrne.
Evidenčni stavek:
Ustavno sodišče je med drugim že v sklepu št. U-I-327/96 z dne 6. 5. 1999 (Uradni list RS, št. 51/99 in OdlUS IX, 19) ugotovilo, da sodi v široko področje zakonodajalčeve proste presoje tudi navezna okoliščina bivanja na slovenskem ozemlju po prenehanju prisilnega ukrepa ali nasilnega dejanja, ki je eden izmed pogojev za priznanje statusa žrtve vojnega nasilja. Ker pobudnica v obravnavani zadevi ne navaja ničesar, kar bi lahko vplivalo na drugačno presojo, je Ustavno sodišče njeno pobudo zavrnilo kot očitno neutemeljeno.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dragica Milutinovič, Maribor
Datum vloge:
2. 9. 2004
Vrsta odločitve:
sklep
Vrsta rešitve:
zavrnitev
Dokument:
US24958
Dokument v PDF obliki:
U-I-246-04.pdf
116 KB
Prenesite datoteko
U-I-246/04-4
15. 9. 2005
SKLEP
Ustavno sodišče je v postopku za preizkus pobude Dragice Milutinovič iz Maribora na seji dne 15. septembra 2005
sklenilo:
Pobuda za začetek postopka za oceno ustavnosti Zakona o žrtvah vojnega nasilja (Uradni list RS, št. 63/95, 8/96, 44/96, 70/97, 43/99, 28/2000, 64/01, 110/02, 3/03 –  popr. in 18/03 – ur.p.b.) se zavrne.
Obrazložitev
1. Pobudnica navaja, da je bila njena zahteva za priznanje statusa žrtve vojnega nasilja po Zakonu o žrtvah vojnega nasilja (v nadaljevanju ZZVN) zavrnjena, ker se s starši in bratom iz izgnanstva v Slovenijo ni vrnila do 31. 12. 1945, ampak pol leta po tem datumu, zaradi česar se šteje, da po navedenem datumu ni imela stalnega prebivališča v Sloveniji. Po tem roku so se vrnili zato, da je brat končal šolanje. Meni, da za ureditev, po kateri ji status žrtve vojnega nasilja odvzet le zato, ker se je v Slovenijo vrnila kasneje, kot zahteva Zakon, ne obstajajo razumni razlogi. Zakon bi moral upoštevati tudi izjemne situacije, kot je njena.
2. Iz pobudničinih navedb je mogoče zaključiti, da opisano ureditev izpodbija glede uzakonjene navezne okoliščine bivanja na slovenskem ozemlju po prenehanju prisilnega ukrepa ali nasilnega dejanja, ki je eden izmed pogojev za priznanje statusa žrtve vojnega nasilja.  Ustavno sodišče je že v sklepu št. U-I-327/96 z dne 6. 5. 1999 (Uradni list RS, št. 51/99 in OdlUS IX, 19) ugotovilo med drugim tudi glede te navezne okoliščine kot pogoja za upravičenja iz ZZVN, da sodi v široko področje zakonodajalčeve proste presoje.[1]  To je podrobneje obrazloženo v točkah 11. do 17. obrazložitve omenjenega sklepa. Ustavno sodišče se zato sklicuje na navedene točke obrazložitve sklepa št. U-I-327/96.
3. Ker pobudnica v obravnavani zadevi ne navaja ničesar, kar bi lahko vplivalo na drugačno presojo, je Ustavno sodišče njeno pobudo zavrnilo kot očitno neutemeljeno. Morebitna napačna uporaba prava v pobudničinem primeru pa ne more biti predmet presoje predpisa.
4. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj
Opomba:
[1]Tako tudi v sklepu št. U-I-217/00 z dne 9. 11. 2000 (OdlUS IX, 261).